वीडियो शेयर कर बताया अपना एक्सपीरियंस, बोलीं- कश्मीर बहुत अच्छा और सेफ है
Saumya Tandon Kashmir Shooting Experience भाभी जी घर पर है सीरियल में गोरी मेम का किरदार निभा चुकी एक्ट्रेस सौम्या टंडन इन दिनों शूटिंग के लिए कश्मीर में हैं।
भाभी जी घर पर है सीरियल में गोरी मेम का किरदार निभा चुकी एक्ट्रेस सौम्या टंडन इन दिनों शूटिंग के लिए कश्मीर में हैं। सौम्या ने सोमवार को अपने इंस्टाग्राम पर एक खूबसूरत वीडियो शेयर किया है, जिसमें वह कश्मीर के दौरे का एक्सपीरियंस बता रही हैं। वीडियो में सौम्या पिंक आउटफिट पहनकर एक नाव में बैठी हुई नजर आईं।
दूसरी बार कश्मीर पहुंची एक्ट्रेस 
वीडियो में सौम्या ने कहा, ये दूसरी बार है, जब मैं कश्मीर आई हूं। मुझे एक बार फिर कश्मीर से प्यार हो गया है। मैंने डिसाइड किया किया है की मैं हर मौसम में यहां आने वाली हूं क्योंकि कश्मीर जादू है। हर मौसम में। मुझे याद है की यहां आकर शूटिंग करना एक सपने की तरह होता था। लेकिन अब यह हकीकत बन गया है।
कश्मीर के लोगों की तारीफ की 
उन्होंने आगे कहा- 'कश्मीर बहुत अच्छा और सुरक्षित है'। मुझे लगता है की यहां के लोग टूरिस्ट लोगों से बहुत अच्छा व्यव्हार करते हैं'। मैं कुछ बहुत ही अच्छे लोगों से मिली हूं।
कश्मीर की महिलाओं पर की बात
सौम्या ने कश्मीर की महिलाओं की तारीफ करते हुए कहा, मैं यहां की महिलाओं से मिली जो सशक्त, स्वतंत्र और शिक्षित हो रही हैं। और उन्होंने कहा की ये महिलाएं लगातार आगे बढ़ रही हैं। वीडियो को शेयर करते हुए सौम्या ने कैप्शन में लिखा, 'फिर से कश्मीर के प्यार में पड़ रही हूं। शूटिंग और छुट्टियां मना रही हूं। यह वाकई जादुई है।'
बेटे के जन्म के बाद से एक्टिंग से दूर हैं सौम्या
सौम्या टंडन का जन्म 3 नवंबर 1984 को मध्य प्रदेश के भोपाल में हुआ था, लेकिन उन्होंने अपनी पढ़ाई उज्जैन से की है। सौम्या ने अपने करियर की शुरुआत मॉडलिंग से की थी। फिर सौम्या 2007 में रिलीज हुई फिल्म 'जब वी मेट' से फिल्मी दुनिया में कदम रखा। उनके इस किरदार की काफी तारीफ भी हुई थी।
हालांकि 'भाभी जी घर पर है' से उन्हें एक अलग पहचान मिली। कई सालों तक दर्शकों का एंटरटेनमेंट करने वाली सौम्या ने बेटे के जन्म के बाद 2020 में इस शो को अलविदा कह दिया था।